Kim Seon-ho

**Kim Seon-ho** (, ; nosusu ontok 8 Mikat 1986) nopo nga songulun mimingkono mantad Korea Kabaatan. Kono nopo disio di ointutunan nga sabaagi Han Ji-pyeong mantad *[[Start-Up (South Korean TV series)|Start-Up]]* (2020) om lobi nointutunan maya kono disio sabaagi Hong Du-sik id suang drama komedi romantik *[[Hometown Cha-Cha-Cha]]* (2021). isio nopo nga Mimingkono Televisyen Gallup Korea Toun Diti.

Minongimpuun i Kim Seon-ho do kalaja mingkono sabaagi mimingkono teater id Daehangno ontok toun 2009, om nakaanu kookunan maya kosolimnahan disio gisom nakaanu pamalahawan sabaagi "theater idol". Debut isio id televisyen maya drama *[[Good Manager]]* (2017) om ontok nogi toun dii nakaanu duo gaa' asil kono disio id suang *[[Two Cops (TV series)|Two Cops]]* (2017). Ontok toun 2023, debut isio doid filim aksi thriller maya *[[The Childe]]*, om nakaanu piipiro gaa' Mimingkono Wagu Bobos Abantug. Suai ko pinsingkanaan id skrin, tumilombus isio mimparagat momonsoi kosolimbahan id suang produksi teater.

## Koposion pogulu om pondidikan
Nosusu i Kim Seon-ho ontok 8 Mikat 1986 id Watas Seongbuk, Seoul, Korea Kabaatan. Sabaagi songulun no tanak, ngaran i tinahak kumaa disio, "Seon-ho" (), kirati "rimau i abantug o ginawo". Ginumayo id Bongcheon-dong, isio nopo nga songulun tanak i obingikuman om introvert, kowoowoyoon i pioniton disio miampai iso kaantakan traumatik maso id toun duo sikul tosiriba isio. Minonoruang o songulun mananaku id walai dau, notobok o tama disio om hano-hano notogu isio nga nokoumolig tinan sondii miampai linumisok id siriba toodopon, Ontok toun kotolu id sikul pintangaan, rahung songulun tambalut minanahak disio kounsuban do dumopitar id ido akademi pinsingkanaan id nombo momilogot-logot isio mongidu trauma dau maya gana pinsingkanaan.

Nounsub do mongingia' disio minsingkono, ii no songulun graduan Seoul Institute of the Arts, minaganu isio kootuson do mongoput ponginabasan id suang gana pinsingkanaan id taang ponginabasan takawas. Miampai sokodung moral om kousinan mantad molohing, notorimo isio id Jabatan Penyiatran om Hiburan id institusi di miagal ontok toun 2005. Tambalut iso kampus dau kohompit no i Lee Si-eon mantad jabatan di miagal, om nogi Lee Dong-hwi, om Kwon Hyuk-soo mantad Jabatan Teater. Solinaid ponginabasan, manahak isio tarad kumaa kalas-kalas teater, om sumusuhut popogirot kabaalan minsingkono maya kaampayatan id suang produksi pentas miagal do *My Town*, *[[The Seagull]]*, om *Chunpung's Wife*, sabaagi puru kalab teater kampus, .

Ontok toun 2007, minongimpuun isio buruon wajib soudor, om ii nopo timpuunon po nga momuru sabaagi momoluda kawad id Longkod Pinludaan Soudor Nonsanpogulu minundaliu sabaagi petugas buruonon awam. Koinganan nopo disio sabaagi momoomoluda minonguhup do monginsonong kopolombusan om intonasi mimboros, om buruon monoinan om manahak kaunseling kumaa mogisuusuai tulun sabaagi petugas buruonon awam minopoingkawas kabaalan komunikasi dau om mombontuk personaliti di lobi poingukab. Nokoboros isio do koinganan koposion di mogisuusuai minongukab kosiwatan wagu id suang kalaja disio sabaagi mimingkono. Timpu bopo disio momuru id suang soudor nga iso koinganan transformatif om minopoinlaab pongitanan dau kumaa pomogunan miampai atalang.

## Kalaja
### 2009–2016: Koimpuunon id teater
Kono profesional pentas koiso di Kim Sein-ho nopo nga produksi open run *New Boeing Boeing* ontok toun 2009, ii no adaptasi mantad drama Perancis miampai uhu di miagal, om numaan kawagu diso hulito kono di miagal ontok toun 2013 om 2014. Kalapas nakaawi ponginabasan ijazah sarjana muda ontok toun 2011, minongimpuun isio kalaja sabaagi mimingkono teater miampai minomoguno koinganan pentas i naanu sabaagi mokiikinobos id Seoul Institute of the Arts montok tumindapou uji bakat montok kono-kono wagu. Ontok toun 2012, minogowit isio kono Dr. Watson id suang drama *Sherlock: The Secret of Birlstone*, adaptasi Korea mantad novel sinuat di Sir Arthur Conan Doyle kiuhu ''The Valley of Fear'', sinupu om sinuhu di Han Jae-hyeok. Ontok Momuhau 2013, mogowit isio kono toponsol id suang drama *Words I Couldn't Say for 7 Years*, sinupu om sinuhu di Park Jung-in, i pinosolimbou id Daehangno Moonlight Theater. ontok toun sumusuhut, hinulit kawagu disio kono dii miampai kosolimbahan id Figaro Art Hall hilo Jung-Gu, Ulsan, sinusuhut do kosolimbahan id Daejeon om Busan.

Ontok timpu magalang di 2014, nopili isio mantad tolu mimingkono montok timpu ko-10 do drama *[[Cats on the Roof#Theatre adaptation|Rooftop House Cat]],* om nakalantoi dokono toponsol sabaagi Kyung-min kalapas monongkiala miampai 200 pinoingkakat suai. Nopili po kawagu isio montok timpu 11 om 12. Ontok toun 2015, nakaanu po kawagu isio kono toponsol maya drama *Purpose of Love*. Koduo-duo nopo kosolimbahan dii nga pinalabus do Aligator Theater Company, miampai *[[Cats on the Roof#Theatre adaptation|Rooftop House Cat]]* i tumilombus popotindohoi status sabaagi komedi romantik open-run i ointutunan id Daehangno, kaagal-agal do produksi Off-Broadway.

Tumilombus i Kim Seon-ho do popoburu repertoir disio miampai kono di lobi otuong id pinsingkanaan kirontob do Aligator Theater Company. Ontok toun 2015, minoyo isio uji bakat montok kono Austin doid kotungagan Korea *[[True West (play)|True West]],* Sam Shepard ponuhuan di Oh Man-seok*.* Intolu isio mingkono sabaagi Austin miampai Lee Hyun-wook om Moon Sung-il, misowoli-woli minsingkono miampai di Jeon Seok-ho, Kim Jun-won, om Lee Dae-il, sabaagi Lee, tabang di Austin. Tumanud do Interpark, nokolimbou o dram dii doid kinoyonon koiso montok kopobolian tikit teater ontok timpu di miandad do noukaban o kopobolian tikit. ontok nogi toun 2015, mingkono isio sabaagi Valentin id suang kotungagan Korea i pinsingkanaan di Manuel Puig mantad *[[Kiss of the Spider Woman (play)|Kiss of the Spider Woman]]* id Art One Theater, Seoul, ponuhuan di Moon Sam-hwa.

Ontok toun 2016, nokotindapou isio do uji bakat montok mogisuusuai kono id suang produksi Theater Ganda montok drama *[[Almost, Maine]]* karya di John Cariani, om nakaanu kinoyonon sundung kiwaa nisbah pialaan 200:1, om minomonsoi pokitanan sabaagi soboogian mantad tinimungan koduo mimpuun Ngiop. Nokoimbulai nogi isio doid duo kosolimbahan misusuhut miampai Aligator Theater Company, minomohulit kawagu kono dau sabaagi Austin versi encore Korea montok drama ' 'True West Return* karya di [[Sam Shepard]]. *Kopihondot nogi toun dii, nokohompit isio doid kosolimbahan kawagu drama ointutunan ii no *[[Closer (play)|Closer]]* karya di Patrick Marber, ponuhuan di Roh Deok, miampai Bae Seong-woo, Seo Hyun-woo, Kim So-jin, om Park So-dam*. *Ontok wulan Milau, minamung isio kosolimbahan *Voice of Millennium* ponuhuan di Park Dong-wook i pinalabus do Space to Create ponuhuan di Park Seon-hee, i pinosolimbou hilo Dongsoong Art Cente*r. *Koingkawason do populariti disio id Daehangno minanahak disio pamalahawan "idola teater"*. *Id suang komi kolimpupuson toun, minanahak i pengkritik Huh Yun-seon do kookunan kumaa disio sabaagi songulun mimingkono i kiwaa potensi tagayo, miampai popokito ginaras eksplosif dau id sinasawat*.

===2017–2019: Debut televisyen===
Debut isio id televisyen ontok koimpuunon 2017 miampai kono mongunguhup id suang drama upis [[KBS2]], *Good Manager*. Nakaanu isio kono sabaagi Seon Sang-tae, kukumalaja bobos omulok id jabatan perakaunan, kalapas nokotindapu uji bakat gama do sogu papalabus i  i minintong kosolimbahan disio id suang drama pentas *Closer.* Id suang projek sumusuhut, drama komulakan KBS2 *Strongest Deliveryman*, nakaanu isio kono toponsol koiso id skrin. Minsingkono isio id drama dii miampai di [[Go Kyung-pyo]], [[Chae Soo-bin]], om [[Go Won-hee]]. Ii nopo timpuunon, tuminindapou isio uji bakat montok kono mongunguhup sabaagi tulun papaatod nga nopili isio sabaagi mimingkono koduo, Oh Jin-kyu, do monunuhu drama i Jeon Woo-sung. Maya koduo-duo kono dii, nokoingkakat isio montok Gaa Mimingkono Wagu Bobos Abantug id [[2017 KBS Drama Awards]].

Sumusuhut ontok toun 2017, mingkono isio miampai [[Jo Jung-suk]] om [[Lee Hye-ri]] id drama komedi aksi [[Munhwa Broadcasting Corporation|MBC]] ii no *Two Cops* sabaagi mongungudut i Gong Su-chang. Ii nopo daa timpuunon po nga minongoi isio uji bakat montok kono mongunguhup nga pinoingkawas di monunuhu Oh Hyun-jong o kono disio sabaagi mimingkono kusai koduo. Asil kosolimbahan dau, nokotorimo isio do [[MBC Drama Awards#Best New Actor|New Actor Award]] om Excellence Actor Award id [[2017 MBC Drama Awards]]. Maso nopo poinsolimbou po drama dii, minomohulit nogi isio kono id sinasawat sabaagi Valentin id suang kosolimbahan encore drama muzikal *Kiss of the Spider Woman.*

Ontok toun 2018, mogowit isio kono toponsol id drama apat episod do [[Munhwa Broadcasting Corporation|MBC]], *You Drive Me Crazy*, miampai [[Lee Yoo-young]], sabaagi moomomolukis Kim Rae-wan. Pinosolimbou o drama diti ontok 7-8 Mikat, om nokotorimo goduo yolo rarayou montok kopisudangan pinsingkanaan. Nokolimbou nogi ii id tukad takawas pogihuman liwang portal pogulu om kalapas nokosolimbou. Ontok wulan Madas, nokoimbylai isio do cameo sabaagi bagas tanak wagu do kono [[Go Won-hee]] id suang drama sumusuhut *Your House Helper,* ponuhuan di Jeon Woo-sung. Mantad Ngiop, kohompit nogi isio penggambaran drama kisajara pra-kolobusan koiso dau, *100 Days My Prince*. Id suang siri dii, mogowit isio watak sabaagi Jung Jae-yoon, songulun *yangban* genius i kiwaa toruol [[prosopagnosia]], om kiwaa nogi kinoyonon tosiriba gama do status sabaagi tanak au nookunan kumaa songulun gundik. Pinosolimbou id [[TvN (South Korean TV channel)|tvN]] mantad 10 Manom gisom 30 Gumas 2018, om nokodimpot rating takawas 14.412% poposiliu dii sabaagi siri miampai rating bobos takawas id suang sajara televisyen kabel Korea. id suang penarafan TV Drama Buzz-worthiness do [[Good Data Corporation|Good Data]], siri nopo diti nga id kinoyonon koduo solinaid apat minggu kalapas kosolimbahan perdana om kinoyonon koiso solinaid tolu minggu mimpuun minggu koduo wulan Gumas. Nokosuang nogi isio id katayadan 10 Mimingkono Drama TV Bobos Onuan Tarad, nokofimpot kinoyonon koonom id pintangaan Gumas om id kinoyonon koturu om kawalu ontok minggu sumusuhut.


Ontok wulan Manom, sinumain isio kongtrak eksklusif miampai  kalapas minidu mantad Aligator Theater Company. Kopihondot nogi toun dii, ontok wulan Milau, minomo0onsoi isio kopokitanan poimbida id suang drama [[KBS2]] ii no *Feel Good to Die*, i nodimpot asil piromutan disio miampai monunuhu  kalapas nokoumbal yolo kumalaja id suang drama *Good Manager''.

## Gaa'

## Nuut

## Sukuon

## Noputan labus

* 
* 
*